<classify> Nooij amekuwa katika wakati mgumu siku za karibuni kwani matokeo anayoyapata hajawafurahishi waajiri wake wapenzi wa soka Watanzania na shinikizo linazidi kutaka afukuzwe kwenye wadhifa huo.Jana, Mbunge wa Tabora Mjini, Ismail Aden Rage aliitaka Serikali kumfukuza Nooij kwa kuwa na uwezo mdogo. Rage alisema hayo wakati alipoomba Mwongozo kwa Mwenyekiti wa Bunge, Lediana Mngongo bungeni Dodoma.Mwanamichezo huyo aliyewahi kuongoza Shirikisho la Soka Tanzania TFF na Klabu ya Simba, alisema kocha huyo ameiongoza Taifa Stars katika mechi 18 za kimashindano, na kati ya hizo, ameshinda mechi tatu na kufanya vibaya katika mechi 15, jambo ambalo linaonesha kuwa hana sifa na uwezo wa kuifundisha timu hiyo.Mheshimiwa Mwenyekiti jana timu yetu ya taifa ilifungwa na Misri, hivyo naomba kupata maelezo kutoka serikalini ni kwa nini kocha Nooij hafukuzwi kazi, kwani timu imekuwa ikifanya vibaya tangu aanze kuifundisha, alihoji Rage.Alisema hatua ya Taifa Stars kufungwa mabao 3-0 na Misri ni jambo la aibu. Baada ya mwongozo huo, Mwenyekiti wa Bunge, Mngongo alisema suala la Taifa Stars kufungwa limesikitisha na kuliacha suala hilo kwa Serikali iweze kulifanyia kazi.Katika mchezo wa juzi usiku uliochezwa jijini Alexandria, Stars ilifungwa mabao hayo ndani ya dakika tisa za kipindi cha pili baada ya kwenda sare ya 0-0 hadi kufikia dakika ya 60. Mabao hayo yalifungwa na Ramy Rabia dakika ya 61, Basem Morsy 65 na Mohamed Salah 70.Taifa Stars ilicheza vizuri kipindi cha kwanza na hasa sehemu ya ulinzi ilifanya kazi ya ziada kuokoa mashambulizi ya washambuliaji wa timu ya Misri, wakiongozwa na Salah ambaye anaichezea Chelsea ya England.Kipa wa Stars, Deogratius Munishi aliibuka nyota wa mchezo huo baada ya kuokoa hatari zilizokuwa zinaelekezwa langoni mwake kila muda. Kwa matokeo hayo, Stars inaburuza mkia katika Kundi G ambalo lina timu za Nigeria iliyoishinda Chad mabao 2-0.Baada ya kufanya vibaya katika mechi za michuano ya Cosafa nchini Afrika Kusini hivi karibuni, TFF ilieleza kuwa Nooij ataendelea na timu hiyo, lakini akipewa kipimo cha kufuzu kwa fainali za Ligi ya Wachezaji wa Ndani CHAN ambako ili kufuzu, Tanzania itabidi iitoe Uganda. Itacheza nayo Jumamosi wiki hii mjini Unguja, Zanzibar.Taifa Stars iliondoka Alexandria jana kwenda Cairo ambako itaondoka kwa ndege ya Shirika la Ndege la Ethiopia saa 8 usiku na kufika jijini Dar es Salaam leo mchana.Stars: Munishi, Shomari Kapombe, Oscar Joshua, Aggrey MorrisSalim Mbonde, Nadir Haroub, Erasto Nyoni, Jonas Mkude, Mwinyi KazimotoSimon Msuva, Thomas Ulimwengu, Mbwana Samatta na Amri KiembaFrank Domayo.  <topic>: michezo 